CELEX: 32011D0073
Language: mt
Date: 2011-02-02 00:00:00
Title: 2011/73/UE: Deċiżjoni tal-Kummissjoni tat- 2 ta’ Frar 2011 li tawtorizza t-tqegħid fis-suq ta’ estratt miċeljali mil- Lentinula edodes (il-faqqiegħ Shiitake) bħala ingredjent tal-ikel ġdid skont ir-Regolament (KE) 258/97 tal-Parlament Ewropew u tal-Kunsill (notifikata bid-dokument numru C(2011) 442)

3.2.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 29/30
               
            DEĊIŻJONI TAL-KUMMISSJONI
      tat-2 ta’ Frar 2011
      li tawtorizza t-tqegħid fis-suq ta’ estratt miċeljali mil-Lentinula edodes (il-faqqiegħ Shiitake) bħala ingredjent tal-ikel ġdid skont ir-Regolament (KE) 258/97 tal-Parlament Ewropew u tal-Kunsill
      (notifikata bid-dokument numru C(2011) 442)
      (It-test Ingliż biss huwa awtentiku)
      (2011/73/UE)
      IL-KUMMISSJONI EWROPEA,
      Wara li kkunsidrat t-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar l-ikel il-ġdid u l-ingredjenti tal-ikel il-ġdid (1), u b’mod partikolari l-Artikolu 7 tiegħu,
      Billi:
      
                  (1)
               
               
                  Fid-19 ta’ Diċembru 2007 l-kumpanija GlycaNova Norge AS talbet lill-awtoritajiet kompetenti tar-Renju Unit biex jitqiegħed estratt miċeljali mill-faqqiegħ Shiitake (Lentinula edodes qabel Lentinus edodes) fis-suq bħala ingredjent ġdid tal-ikel.
               
            
                  (2)
               
               
                  Fit-3 ta’ Novembru 2008, l-organu kompetenti tal-valutazzjoni tal-ikel tar-Renju Unit ħareġ l-ewwel rapport tal-valutazzjoni tiegħu. F’dak ir-rapport dan wasal għall-konklużjoni li l-użu tal-estratt miċeljali mil-Lentinula edodes bħala ingredjent tal-ikel kien aċċettabbli.
               
            
                  (3)
               
               
                  Il-Kummissjoni bagħtet l-ewwel rapport ta’ valutazzjoni lill-Istati Membri kollha fis-7 ta’ Jannar 2009.
               
            
                  (4)
               
               
                  Fi żmien il-perjodu ta’ 60 jum stipulat fl-Artikolu 6(4) tar-Regolament (KE) Nru 258/97, tressqu oġġezzjonijiet motivati għat-tqegħid fis-suq tal-prodott skont dik id-dispożizzjoni.
               
            
                  (5)
               
               
                  Għalhekk l-Awtorità Ewropea dwar is-Sikurezza Alimentari (l-EFSA) ġiet ikkonsultata fl-24 ta’ Settembru 2009.
               
            
                  (6)
               
               
                  Fid-9 ta’ Lulju 2010, l-EFSA (il-Bord dwar il-Prodotti Dijetetiċi, Nutrizzjoni u Allerġiji) fl-‘Opinjoni xjentifika dwar is-sikurezzà tal-‘estratt Lentinula edodes’ bħala ingredjent tal-ikel ġdid‘ (2) waslet għall-konklużjoni li l-estratt miċeljali mil-Lentinula edodes ma kienx ta’ periklu taħt il-kondizzjonijiet proposti ta’ użu u l-livelli proposti ta’ doża.
               
            
                  (7)
               
               
                  Fuq il-bażi tal-valutazzjoni xjentifika, ġie stabbilit li l-estratt miċeljali mil-Lentinula edodes huwa konformi mal-kriterji stipulati fl-Artikolu 3(1) tar-Regolament (KE) Nru 258/97.
               
            
                  (8)
               
               
                  Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DIN ID-DEĊIŻJONI:
      Artikolu 1
      L-estratt miċeljali mil-Lentinula edodes kif speċifikat fl-Anness I jista’ jitqiegħed fis-suq tal-Unjoni bħala ingredjent tal-ikel ġdid għall-użi mniżżla fl-Anness II.
      Artikolu 2
      Id-desinjazzjoni tal-estratt miċeljali mil-Lentinula edodes awtorizzata b’din id-Deċiżjoni dwar it-tikkettar tal-oġġetti tal-ikel li fihom dan il-faqqiegħ għandha tkun ‘estratt mill-faqqiegħ Lentinula edodes’ jew “estratt mill-faqqiegħ Shiitake”.
      Artikolu 3
      Din id-Deċiżjoni hija indirizzata lil GlycaNova Norge AS, Oraveien 2, 1630 Gamle Fredrikstad, in-Norveġja.
      
         Magħmul fi Brussell, it-2 ta’ Frar 2011.
         
            
               Għall-Kummissjoni
            
            John DALLI
            
               Membru tal-Kummissjoni
            
         
      
      
         (1)  ĠU L 43, 14.2.1997, p. 1.
      
         (2)  Il-Ġurnal tal-EFSA 2010; 8(7): 1685.
      
         ANNESS I
         
            Speċifikazzjonijiet tal-estratt miċeljali mil-Lentinula edodes
            
         
         
            Deskrizzjoni:
         
         L-ingredjent tal-ikel ġdid huwa estratt akweu sterili miksub mill-miċelju tal-Lentinula edodes ikkultivat ġo fermentazzjoni mgħaddsa. Huwa likwidu kannella ċar, kemxejn imdardar.
         Lentinan huwa β-(1-3) β-(1-6)-D-glucan li għandu piż molekulari ta’ madwar 5 × 105 Daltons, livell ta’ fergħat ta’ 2/5 u struttura spirali terzjarja tripla.
         
                     Kompożizzjoni tal-estratt miċeljali mil-Lentinula edodes
                     
                  
               
                     Umdità
                  
                  
                     98  %
                  
               
                     Materja niexfa
                  
                  
                     2  %
                  
               
                     Glukows ħieles
                  
                  
                     inqas minn 20 mg/ml
                  
               
                     Proteini Totali (*)
                     
                  
                  
                     inqas minn 0,1 mg/ml
                  
               
                     Kostitwenti li fihom l-N (**)
                     
                  
                  
                     inqas minn 10 mg/ml
                  
               
                     Lentinan
                  
                  
                     0,8 – 1,2 mg/ml
                  
               
            (*)  Il-metodu Bradford
         
            (**)  Il-metodu Kjeldahl
      
      
         ANNESS II
         
            Użi tal-estratt miċeljali mil-Lentinula edodes
            
         
         
                     Grupp ta’ użu
                  
                  
                     Livell Massimu tal-estratt miċeljali mil-Lentinula edodes
                     
                  
               
                     Prodotti tal-ħobż
                  
                  
                     2 mL/100 g
                  
               
                     Xarbiet mhux alkoħoliċi
                  
                  
                     0,5 mL/100 mL
                  
               
                     Ikliet ippreparati bil-lest
                  
                  
                     2,5 mL għal kull ikla
                  
               
                     Ikel ibbażat fuq jogurt
                  
                  
                     1,5 mL/100 mL
                  
               
                     Supplimenti tal-ikel (kif definiti fid-Direttiva 2002/46/KE (1))
                  
                  
                     doża ta’ 2,5 mL kuljum
                  
               
            (1)  ĠU L 183, 12.7.2002, p. 51.